
ΤΕΥΧΟΣ ΔΕΥΤΕΡΟ 


Αρ 


. Φύλλου 5460 


ΑΠΟΦΑΣΕΙΣ 

Αριθμ. 3678 _ 

Ορισμός της Ειδικής Υπηρεσίας «Επιτελική Δομή 
ΕΣΠΑ Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης, Τομέας Απα¬ 
σχόλησης και Κοινωνικής Οικονομίας»: Υποδιεύ¬ 
θυνση III ΕΦ Διαχείρισης Δράσεων Απασχόλησης 
και Κοινωνικής Οικονομίας, ως Ενδιάμεσου Φο¬ 
ρέα του Περιφερειακού Επιχειρησιακού Προ¬ 
γράμματος «ΑΤΤΙΚΗ» 2014-2020. Ανάθεση αρμο¬ 
διοτήτων διαχείρισης για Πράξεις των δράσεων 
της επενδυτικής προτεραιότητας 9.ν του Επιχει¬ 
ρησιακού Προγράμματος «ΑΤΤΙΚΗ» 2014-2020. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του π.δ. 63/2005 (ΦΕΚ 98/Α7 
22-04-2005). 

2. Το ν. 4314/2014 - Μέρος I «Για τη Διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020» (ΦΕΚ 265/ 
Α723-12-2014) και ειδικότερα το άρθρο 13, παρ. 7α, 
όπως αυτό τροποποιήθηκε με την παρ.1 του άρθρου 
58 του ν. 4465/2017 (ΦΕΚ 47/Α704.04.2017), καθώς και 
την παρ.10 η οποία προστέθηκε με την παρ. 1 β του άρ¬ 
θρου 14 του ν. 4403/2016, το άρθρο 47 και το άρθρο 57. 

3. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και την κατάργηση του κανονι¬ 
σμού (ΕΚ) αριθ. 1083/2006 και ειδικότερα το άρθρο 72 
(β) και το άρθρο 123, παρ. 6 και 7. 

4. Τον Κανονισμό (ΕΕ) 1301/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχετικά 
με τον στόχο «Επενδύσεις στην ανάπτυξη και την απα¬ 


σχόληση» και για την κατάργηση του κανονισμού (ΕΚ) 
αριθ. 1080/2006 και ειδικότερα το άρθρο 7. 

5. Τον Κανονισμό (ΕΕ) 1304/2013 του Ευρωπαϊκού Κοι¬ 
νοβουλίου και του Συμβουλίου της 17 Δεκεμβρίου 2013 
για το Ευρωπαϊκό Κοινωνικό Ταμείο και την κατάργηση 
του κανονισμού (ΕΚ) αριθ. 1081/2006 του Συμβουλίου, 
και ειδικότερα το άρθρο 12 αυτού. 

6. Το ν. 3852/2010 (ΦΕΚ 87/Α707.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» 

7. Το ν. 4555/2018 (ΦΕΚ 133/Α719.07.2018) «Μεταρ¬ 
ρύθμιση του θεσμικού πλαισίου της Τοπικής Αυτοδιοί¬ 
κησης - Εμβάθυνση της Δημοκρατίας - Ενίσχυση της 
Συμμετοχής - Βελτίωση της οικονομικής και αναπτυ¬ 
ξιακής λειτουργίας των Ο.Τ.Α. [Πρόγραμμα «ΚΛΕΙΣΘΕ¬ 
ΝΗΣ I»] - Ρυθμίσεις για τον εκσυγχρονισμό του πλαισίου 
οργάνωσης και λειτουργίας των ΦΟΔΣΑ - Ρυθμίσεις για 
την αποτελεσματικότερη, ταχύτερη και ενιαία άσκηση 
των αρμοδιοτήτων σχετικά με την απονομή ιθαγένειας 
και την πολιτογράφηση - Λοιπές διατάξεις αρμοδιότητας 
Υπουργείου Εσωτερικών και άλλες διατάξεις.» 

8. Το ν. 3463/2006 (ΦΕΚ 114/Α708.06.2006) «Κύρωση 
του Κώδικα Δήμων και Κοινοτήτων», όπως ισχύει. 

9. Την 919/2014 απόφαση του Πολυμελούς Πρωτοδι¬ 
κείου Αθηνών για ανάδειξη Περιφερειάρχη, Αντιπερκρε- 
ρειαρχών και Περιφερειακών Συμβούλων τακτικών και 
αναπληρωματικών στην Περιφέρεια Αττικής. 

10. Την 5376/2014 απόφαση του Διοικητικού Εφετείου 
Αθηνών για την αντικατάσταση μέλους του Περιφερεια¬ 
κού Συμβουλίου Αττικής. 

11. Την υπ' αριθμ. 109290/39629 (ΦΕΚ 4251/τ.Β7 
29-12-2016) απόφαση του Γεν. Γραμματέα Αποκεντρωμέ¬ 
νης Διοίκησης Αττικής «Έγκριση της υπ'αριθμ. 438/2016 
απόφασης του Περιφερειακού Συμβουλίου Περιφέρειας 
Αττικής με την οποία τροποποιείται ο Οργανισμός Εσω¬ 
τερικής Υπηρεσίας της Περιφέρειας Αττικής», όπως τρο¬ 
ποποιήθηκε με την υπ'αριθμ. 66313/24553/25.08.201 7 
(ΦΕΚ 3051/τ.Β705-09-2017) απόφαση του Συντονιστή 
Αποκεντρωμένης Διοίκησης Αττικής. 

12. Την εκτελεστική απόφαση της Επιτροπής των ΕΚ 
με αριθμό (1(2014) 10170 ΤιπηΙ/Ι 8.12.2014 που αφορά 
την έγκριση του Ε.Π. «ΑΤΤΙΚΗ» 2014-2020 (κωδ. Έϋ: 
20140Β16Μ2ΘΡ012). 

13. Την εκτελεστική απόφαση της Επιτροπής των ΕΚ με 
αριθμό 0(2017) 8401 ΓίηθΙ/Οδ.Ι2.2017, που αφορά στην 
τεχνική προσαρμογή του Ε.Π. «ΑΤΤΙΚΗ» 2014 - 2020. 

14. Την υπουργική απόφαση με αριθ. 32670/ΕΥΘΥ 
327/23-03-2015 (ΦΕΚ 715/Β724-4-2015) με την οποία 
συστάθηκε/αναδιαρθρώθηκε η Ειδική Υπηρεσία Δια¬ 
χείρισης του Ε.Π. Περιφέρειας Αττικής, όπως έχει τρο¬ 
ποποιηθεί και ισχύει. 

15. Τη με αριθ. πρωτ. 55944/ΕΥΘΥ 421/24.05.2018 
[ΦΕΚ 2080/Β707.06.2018] υπουργική απόφαση για την 
τροποποίηση της 110427/ΕΥΘΥ/1020/20.10.2016 (ΦΕΚ 
Β' 3521) υπουργικής απόφασης «Εθνικοί κανόνες επι- 
λεξιμότητας δαπανών για τα προγράμματα του ΕΣΠΑ 
2014 - 2020 - Έλεγχοι νομιμότητας δημοσίων συμβάσεων 
συγχρηματοδοτούμενων πράξεων ΕΣΠΑ 2014-2020 από 
Αρχές Διαχείρισης και Ενδιάμεσους Φορείς - Διαδικα¬ 
σία ενστάσεων επί των αποτελεσμάτων αξιολόγησης 
πράξεων.» 

16. Την υπουργική απόφαση 126829/ΕΥΘΥ 1217/ 
08.12.2015 (ΦΕΚ 2784/Β721.12.2015) «Σύστημα δημο¬ 
σιονομικών διορθώσεων και διαδικασίες ανάκτησης 
αχρεωστήτως ή παρανόμως καταβληθέντων ποσών 
από πόρους του κρατικού προϋπολογισμού για την 
υλοποίηση προγραμμάτων συγχρηματοδοτούμενων 
στο πλαίσιο του ΕΣΠΑ 2014-2020, σύμφωνα με το αρ. 
22 του ν. 4314/2014» 

17. Τη με Α.Π. 2786/11.09.2018 επιστολή της ΕΥΔΕΠ 
Περιφέρειας Αττικής για τον ορισμό της «Επιτελικής Δο¬ 
μής ΕΣΠΑ Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης, Τομέας Απασχόλησης και 
Κοινωνικής Οικονομίας»: Υποδιεύθυνση III ΕΦ Διαχείρι¬ 
σης Δράσεων Απασχόλησης και Κοινωνικής Οικονομίας, 
για δράσεις Κοινωνικής και Αλληλέγγυας Οικονομίας του 
ΠΕΠ «ΑΤΤΙΚΗ» 2014-2020. 

18. Τη με Α.Π. 88579/14-09-2018 [Α.Π. ΕΥΔΕΠ 2870/ 
17.09.2018] επιστολή της «Επιτελικής Δομής ΕΣΠΑ 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Τομέας Απασχόλησης και Κοι¬ 
νωνικής Οικονομίας»: Υποδιεύθυνση III ΕΦ Διαχείρισης 
Δράσεων Απασχόλησης και Κοινωνικής Οικονομίας, για 
τις διαδικασίες ορισμού της. 

19. Τη με Α.Π. 87904/26.07.2018 [Α.Π. ΕΥΔΕΠ 3022/ 
28.09.2018] επιστολή της Επιτελικής Δομής ΕΣΠΑ Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης, Τομέας Απασχόλησης και Κοινωνικής Οι¬ 
κονομίας»: Υποδιεύθυνση III ΕΦ Διαχείρισης Δράσεων 
Απασχόλησης και Κοινωνικής Οικονομίας, για την υπο¬ 
βολή φακέλου αξιολόγησής της. 

20. Τη με Α.Π. 3360/23.10.2018 επιστολή της ΕΥΔΕΠ 
προς τη Γενική Γραμματεία Δημοσίων Επενδύσεων και 
ΕΣΠΑ Υπουργείο Οικονομίας και Ανάπτυξης για τον ορι¬ 
σμό Ενδιάμεσου Φορέα Διαχείρισης για δράσεις Κοινω¬ 
νικής Οικονομίας του Άξονα Προτεραιότητας 9, «Προ¬ 
ώθηση της Κοινωνικής Ένταξης και Καταπολέμηση της 
Φτώχειας και Διακρίσεων - Διασφάλιση της Κοινωνικής 
Συνοχής» του ΠΕΠ Αττικής 2014-2020. 

21 .Τη με Α.Π. 119223/ΕΥΘΥ 895/08.11.2018 επιστολή 
για την σύμφωνη γνώμη της Γενικής Γραμματείας Δημο¬ 
σίων Επενδύσεων και ΕΣΠΑ Υπουργείο Οικονομίας και 


Ανάπτυξης, για τον ορισμό ως ΕΦΔ κρατικών ενισχύ¬ 
σεων για δράσεις της επενδυτικής προτεραιότητας 9.ν 
του ΠΕΠ Αττικής 2014 - 2020, της «Επιτελικής Δομής 
ΕΣΠΑ Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, Τομέας Απασχόλησης και Κοι¬ 
νωνικής Οικονομίας»: Υποδιεύθυνση III ΕΦ Διαχείρισης 
Δράσεων Απασχόλησης και Κοινωνικής Οικονομίας. 

22. Την εισήγηση της Ειδικής Υπηρεσίας Διαχείρισης 
του Επιχειρησιακού Προγράμματος «ΑΤΤΙΚΗ» 2014 - 
2020. 

23. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζει: 

Άρθρο 1 

Φορέας στον οποίο ανατίθενται αρμοδιότητες 

διαχείρισης μέρους του Επιχειρησιακού 

Προγράμματος «ΑΤΤΙΚΗ» 2014 - 2020 

Η Ειδική Υπηρεσία «Επιτελική Δομή ΕΣΠΑ Υπουργεί¬ 
ου Εργασίας, Κοινωνικής Ασφάλισης και Κοινωνικής 
Αλληλεγγύης, Τομέας Απασχόλησης και Κοινωνικής Οι¬ 
κονομίας»: Υποδιεύθυνση III ΕΦ Διαχείρισης Δράσεων 
Απασχόλησης και Κοινωνικής Οικονομίας, ορίζεται ως 
ΕνδιάμεσοςΦορέαςτου Επιχειρησιακού Προγράμματος 
Αττικής 2014 - 2020. 

Άρθρο 2 

Αντικείμενο ανάθεσης 

1. Η «Επιτελική Δομή ΕΣΠΑ Υπουργείου Εργασίας, Κοι¬ 
νωνικής Ασφάλισης και Κοινωνικής Αλληλεγγύης,Τομέας 
Απασχόλησης και Κοινωνικής Οικονομίας»: Υποδιεύθυν¬ 
ση III ΕΦ Διαχείρισης Δράσεων Απασχόλησης και Κοι¬ 
νωνικής Οικονομίας, αναλαμβάνει αρμοδιότητες για τη 
διαχείριση του Επιχειρησιακού Προγράμματος «ΑΤΤΙΚΗ» 
2014-2020, όπως προσδιορίζονται στο άρθρο 3. 

2. Η εκχωρούμενη προς διαχείριση συνολική χρηματο¬ 
δότηση και η κατανομή της ανάΆξονα Προτεραιότητας, 
θεματικό στόχο, επενδυτική προτεραιότητα και πεδίο 
παρέμβασης αποτυπώνεται στα Παραρτήματα I, II και 
III της παρούσας απόφασης. 

Άρθρο 3 

Αρμοδιότητες διαχείρισης ή καθήκοντα που 

ανατίθενται 

Η «Επιτελική Δομή ΕΣΠΑ Υπουργείου Εργασίας, Κοινω¬ 
νικής Ασφάλισης και Κοινωνικής Αλληλεγγύης, Τομέας 
Απασχόλησης και Κοινωνικής Οικονομίας»: Υποδιεύ¬ 
θυνση III ΕΦ Διαχείρισης Δράσεων Απασχόλησης και 
Κοινωνικής Οικονομίας, αναλαμβάνει, στο πλαίσιο του 
Επιχειρησιακού Προγράμματος «ΑΤΤΙΚΗ» 2014-2020 , 
τις ακόλουθες αρμοδιότητες/καθήκοντα: 

1. Εξειδικεύει τις Πράξεις/Δράσεις που διαχειρίζεται, 
όπου απαιτείται, και καταρτίζει τον ετήσιο προγραμμα¬ 
τισμό των προσκλήσεων και εντάξεων, σύμφωνα με τις 
κατευθύνσεις της Διαχειριστικής Αρχής (ΔΑ) του Ε.Π. «ΑΤ¬ 
ΤΙΚΗ» 2014 - 2020 (εφεξής ΕΥΔΕΠ Περιφέρειας Αττικής). 
Παρέχει τα στοιχεία εξειδίκευσης και προγραμματισμού 
στην ΕΥΔΕΠ Περιφέρειας Αττικής, προκειμένου να εντα¬ 
χθούν στην «Εξειδίκευση της εφαρμογής του Ε.Π.» και 

στον ετήσιο προγραμματισμό του Ε.Π., σύμφωνα με το 
άρθρο 19τουν. 4314/2014. 

2. Παρέχει τα απαραίτητα στοιχεία στην ΕΥΔΕΠ Περι¬ 
φέρειας Αττικής για την εκπόνηση των αξιολογήσεων 
του Προγράμματος, και λαμβάνει τα κατάλληλα μέτρα 
για την αξιοποίηση των συμπερασμάτων των εν λόγω 
αξιολογήσεων σε συνεργασία με την ΕΥΔΕΠ Περιφέρειας 
Αττικής. 

3. Παρακολουθεί την πορεία εφαρμογής των Πρά¬ 
ξεων/Δράσεων που διαχειρίζεται και ειδικότερα, τη 
χρηματοοικονομική πρόοδό τους, τους ποσοτικοποιη- 
μένους δείκτες, τα ορόσημα και τους στόχους του πλαι¬ 
σίου επίδοσης, τις προοπτικές εξέλιξής τους, λαμβάνει 
τα κατάλληλα μέτρα για την απορρόφηση των ετήσιων 
δεσμεύσεων και εισηγείται στην ΕΥΔΕΠ Περιφέρειας Ατ¬ 
τικής προτάσεις αναθεώρησής τους. 

4. Έχει την ευθύνη για την έγκαιρη συλλογή στοιχείων 
που συνδέονται με τους δείκτες και το πλαίσιο επίδο¬ 
σης για τις Πράξεις που διαχειρίζεται, καθώς και για τη 
διασφάλιση της πληρότητας και ποιότητάς τους. Συ¬ 
νεργάζεται με την ΕΥΔΕΠ Περιφέρειας Αττικής και την 
Εθνική Αρχή Συντονισμού (ΕΑΣ) για την εφαρμογή των 
ρυθμίσεων του ενιαίου συστήματος παρακολούθησης 
των δεικτών, όπως κάθε φορά ισχύει. 

5. Υποστηρίζει την ΕΥΔΕΠ Περιφέρειας Αττικής στη 
σύνταξη αιτημάτων εξαίρεσης από την εφαρμογή της 
διαδικασίας αποδέσμευσης για τις δεσμεύσεις που δεν 
απορροφήθηκαν, εξαιτίας δικαστικών ή διοικητικών 
εμπλοκών ή και για λόγους ανωτέρας βίας, στις περι¬ 
πτώσεις που τα εν λόγω αιτήματα αφορούν στις Πράξεις 
που διαχειρίζεται. 

6. Συντάσσει τις αναγκαίες αναφορές που ζητούνται 
από την ΕΥΔΕΠ Περιφέρειας Αττικής για την υποβολή 
των ετήσιων και τελικών εκθέσεων υλοποίησης, την 
προετοιμασία της ετήσιας εξέτασης του ΕΠ, την υπο¬ 
στήριξη του έργου της Επιτροπής Παρακολούθησης του 
Προγράμματος, κ.λπ. 

7. Συνεργάζεται με την Εθνική Αρχή Συντονισμού (ΕΑΣ) 
και την Ευρωπαϊκή Επιτροπή και παρέχει σε αυτές κάθε 
πληροφορία που ζητείται. 

8. Εξειδικεύει, όπου απαιτείται, τα απαραίτητα εργα¬ 
λεία, πρότυπα και προδιαγραφές για τη σωστή άσκηση 
των αρμοδιοτήτων διαχείρισης που έχουν εκχωρηθεί 
σε συμφωνία με την ΕΥΔΕΠ Περιφέρειας Αττικής και την 
ΕΑΣ. 

9. Συνεργάζεται με την ΕΥΔΕΠ Περιφέρειας Αττικής για 
τη διαμόρφωση της μεθοδολογίας και των κριτηρίων 
επιλογής των Πράξεων που διαχειρίζεται, προκειμένου 
να εγκριθούν από την Επιτροπή Παρακολούθησης του 
ΕΠ. 

10. Οργανώνει και παρακολουθεί ενέργειες πληρο¬ 
φόρησης και επικοινωνίας για τις Πράξεις/Δράσεις που 
διαχειρίζεται, στη βάση της εγκεκριμένης στρατηγικής 
επικοινωνίας, με στόχο την, όσο το δυνατόν, ευρύτερη 
διάδοση πληροφοριών προς τους δυνητικούς Δικαιού¬ 
χους για τις ευκαιρίες χρηματοδότησής τους από το ΕΠ, 
προς τους δικαιούχους/ωφελούμενους για τις ωφέλειες 
που μπορούν να αποκομίσουν και προς τους πολίτες 
της χώρας για το ρόλο και τα επιτεύγματα τη πολιτικής 
συνοχής των Ταμείων. 


11. Προετοιμάζει και αποστέλλει στην ΕΥΔΕΠ Περι¬ 
φέρειας Αττικής για σύμφωνη γνώμη και αποδοχή, τα 
σχέδια προσκλήσεων των Πράξεων που διαχειρίζεται 
και τους σχετικούς Οδηγούς Εφαρμογής (εφόσον απαι¬ 
τείται), για την υποβολή προτάσεων από τις ιδιωτικές ή 
δημόσιες επιχειρήσεις που αιτούνταιτη λήψη δημόσιας 
ενίσχυσης (δυνητικούς Δικαιούχους). 

Μετά τη σύμφωνη γνώμη της ΕΥΔΕΠ Περιφέρειας Ατ¬ 
τικής, η Περιφερειάρχης Αττικής εισηγείται στον Υπουρ¬ 
γό Οικονομίας και Ανάπτυξης την έκδοση των σχετικών 
προσκλήσεων και των Οδηγών Εφαρμογής. 

Μετά την έκδοση των προσκλήσεων, η ΕΥΔΕΠ Περι¬ 
φέρειας Αττικής μεριμνά για τη δημοσιοποίησή τους και 
την ανάρτησή τους στο δικτυακό της τόπο, στο νννννν. 
θ5ρ3·9Γ και το πρόγραμμα ΔΙΑΥΓΕΙΑ. 

Οι προσκλήσεις παρέχουν προς τους δυνητικούς Δικαι¬ 
ούχους, σαφείς και λεπτομερείς πληροφορίες σχετικά με: 

(α) τις ευκαιρίες χρηματοδότησης σχετικά με τον τύπο 
των Δράσεων που θα χρηματοδοτηθούν στο πλαίσιο 
της πρόσκλησης, 

(β) τους όρους επιλεξιμότηταςτων δαπανών που πρέ¬ 
πει να ικανοποιούν οι προτεινόμενες Πράξεις (επενδυτι¬ 
κά σχέδια) προκειμένου να ενταχθούν για χρηματοδό¬ 
τηση στο πλαίσιο του Ε.Π., 

(γ) τις διαδικασίες εξέτασης των αιτήσεων χρηματοδό¬ 
τησης και τις σχετικές χρονικές προθεσμίες, 

(δ) τη μεθοδολογία και τα κριτήρια επιλογής των προς 
χρηματοδότηση Πράξεων, 

(ε) τα αρμόδια στελέχη του Ενδιάμεσου Φορέα, τα 
οποία μπορούν να παρέχουν πληροφορίες σχετικά με 
την πρόσκληση, 

(στ) την ευθύνη των Δικαιούχων για την ενημέρωση 
του κοινού σχετικά με το σκοπό της Πράξης και την υπο¬ 
στήριξη από ταΤαμείατης ΕΕ, σύμφωνα με την εγκεκρι¬ 
μένη στρατηγική επικοινωνίας του ΕΠ, τους στόχους και 
τις ευκαιρίες χρηματοδότησης, 

(ζ) την υποχρέωση του Δικαιούχου, εφόσον η πρότασή 
του επιλεγεί, να συμπεριληφθούν στοιχεία της Πράξης 
του, στον κατάλογο των Πράξεων του Ε.Π., ο οποίος δη¬ 
μοσιοποιείται και είναι προσβάσιμος μέσω ενιαίου διαδι¬ 
κτυακού τόπου ή ενιαίας διαδικτυακής πύλης, σύμφωνα 
με το άρθρο 115, παρ. 2 του Καν. 1303/2013. 

12. Αξιολογεί τις αιτήσεις/προτάσεις που υποβάλλο¬ 
νται μέσω του Πληροφοριακού Συστήματος Κρατικών 
Ενισχύσεων (ΠΣΚΕ), εφαρμόζοντας την εγκεκριμένη 
μεθοδολογία και τα εγκεκριμένα κριτήρια αξιολόγησης 
από την Επιτροπή Παρακολούθησης. 

13. Εισηγείται στον Γενικό Γραμματέα Διαχείρισης Κοι¬ 
νοτικών και Άλλων Πόρων του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, την 
έκδοση της Απόφασης Ένταξης των Πράξεων στο ΕΠ και, 
μετά την έκδοσή τους, τις δημοσιοποιεί. 

14. Παρακολουθεί την υλοποίηση των συγχρηματοδο- 
τούμενων πράξεων και τους Δικαιούχους, στη βάση των 
όρων της Απόφασης Ένταξης της Πράξης, τις αναληφθεί- 
σες δεσμεύσεις, της τήρησης των χρονικών προθεσμιών 
που τίθενται, καθώς και τη συμμόρφωσή τους με τους 
ισχύοντες κοινοτικούς και εθνικούς κανόνες υλοποίησης 
καθ' όλη τη διάρκεια υλοποίησής τους. Εντοπίζει προ- 

βλήματα κατά τη διάρκεια υλοποίησης των πράξεων και 
λαμβάνει τα κατάλληλα μέτρα για την έγκαιρη επίλυσή 
τους. 

15. Εισηγείται στον Γενικό Γραμματέα Διαχείρισης Κοι¬ 
νοτικών και Άλλων Πόρων του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, την 
έκδοση τροποποιήσεων της Απόφασης Ένταξης Πράξης 
ή ανάκλησης αυτής. Εφόσον οι εν λόγω τροποποιήσεις 
επιφέρουν αλλαγή στα στοιχεία της Απόφασης Ένταξης 
των Πράξεων σύμφωνα με το ΣΔΕ, εισηγείται στον Γενικό 
Γραμματέα Διαχείρισης Κοινοτικών και Άλλων Πόρων του 
Υπουργείου Εργασίας Κοινωνικής Ασφάλισης και Κοι¬ 
νωνικής Αλληλεγγύης, την τροποποίηση της Απόφασης 
Ένταξης των Πράξεων. Μεριμνά για τη δημοσιοποίηση 
των Αποφάσεων. 

16. Εισηγείται στον Γενικό Γραμματέα Διαχείρισης Κοι¬ 
νοτικών και Άλλων Πόρων του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης την 
έκδοση της Απόφασης Ολοκλήρωσης Πράξεων. 

17. Διενεργεί διοικητικές και επιτόπιες επαληθεύσεις 
κατά τα προβλεπόμενα στο άρθρο 21 του ν. 4314/2014 
και στις Διαδικασίες του ΣΔΕ, προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι Δικαιούχοι, η τήρηση 
χωριστού λογιστικού συστήματος ή επαρκούς λογιστι¬ 
κής κωδικοποίησης, η τήρηση των κανόνων δημοσιότη¬ 
τας, καθώς και η συμμόρφωση των Πράξεων προς τους 
εθνικούς και κοινοτικούς κανόνες. 

Στην περίπτωση που στην οικεία πρόσκληση προ- 
βλέπεται η δυνατότητα προκαταβολής, ο ΕΦ διενεργεί 
διοικητική επαλήθευση στο αίτημα του Δικαιούχου σύμ¬ 
φωνα με τις διαδικασίες του Συστήματος Διαχείρισης 
και Ελέγχου. 

18. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο, 
βάσει της οποίας επιλέγονται οι προς επαλήθευση Πρά¬ 
ξεις ή οι συναλλαγές τους. 

19. Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου και προβαίνει 
στις απαραίτητες ενέργειες κατά τα προβλεπόμενα στις 
Διαδικασίες του ΣΔΕ. 

20. Τηρεί αρχεία στο ΠΣΚΕ και στο ΟΠΣ για τις διοικητι¬ 
κές και επιτόπιες επαληθεύσεις που πραγματοποιούνται 
και για την παρακολούθηση τυχόν ευρημάτων, σύμφωνα 
με τα πρότυπα και τις διαδικασίες του Συστήματος Δια¬ 
χείρισης και Ελέγχου. 

21. Εισηγείται στον Γενικό Γραμματέα Διαχείρισης Κοι¬ 
νοτικών και Άλλων Πόρων του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης την 
ακύρωση μέρους ή του συνόλου της δημόσιας συνει¬ 
σφοράς της Πράξης, βάσει πορίσματος διοικητικής ή 
επιτόπιας επαλήθευσης ή πορίσματος ελέγχου, κατα¬ 
χωρώντας τις αντίστοιχες λογιστικές εγγραφές στο ΟΠΣ. 
Στην περίπτωση διαπίστωσης παράβασης εθνικού ή κοι¬ 
νοτικού δικαίου, λαμβάνοντας υπόψη το είδος και τη 
φύση της παράβασης και τις δημοσιονομικές επιπτώσεις, 


δύναται να προβεί σε ακύρωση μέρους ή του συνόλου 
της χρηματοδότησης της Πράξης από το ΕΠ, καταχω¬ 
ρώντας τις αντίστοιχες λογιστικές εγγραφές στο ΟΠΣ. 
Τα στοιχεία διαβιβάζονται στις αρμόδιες Αρχές/ φορείς, 
σύμφωνα με το Σύστημα Διαχείρισης και Ελέγχου. 

22. Εισηγείται στον Γενικό Γραμματέα Διαχείρισης Κοι¬ 
νοτικών και Άλλων Πόρων του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης 
την έκδοση απόφασης ανάκτησης αχρεωστήτων κατα- 
βληθέντων ποσών, στις περιπτώσεις που διαπιστωθεί 
βάσει των επαληθεύσεων αχρεωστήτως καταβληθείσα 
δαπάνη, και παρακολουθεί την ανάκτηση των σχετικών 
ποσών. 

23. Παρακολουθεί, όπου απαιτείται, την τήρηση των 
μακροχρόνιων υποχρεώσεων από τους Δικαιούχους, 
σύμφωνα με το άρθρο 71 του Καν. 1303/2013. 

24. Διασφαλίζει ότι οι Δικαιούχοι λαμβάνουν πλήρως 
το συνολικό ποσό της οφειλόμενης επιλέξιμης δαπά¬ 
νης, το αργότερο 90 ημέρες μετά την ημερομηνία υπο¬ 
βολής της αίτησης πληρωμής από το Δικαιούχο, χωρίς 
την αφαίρεση ή την παρακράτηση κανενός ποσού και 
χωρίς την είσπραξη καμίας ειδικής επιβάρυνσης ή άλ¬ 
λου τέλους ισοδύναμου αποτελέσματος που θα επέφερε 
μείωση των ποσών της επιλέξιμης χρηματοδότησης για 
τους Δικαιούχους. 

25. Παρέχει στην Αρχή Πιστοποίησης όλες τις αναγκαί¬ 
ες πληροφορίες σχετικά με τις διαδικασίες και τις επα¬ 
ληθεύσεις που πραγματοποιούν για κάθε δαπάνη των 
Πράξεων που διαχειρίζεται, για σκοπούς πιστοποίησης. 

26. Παρέχει στην ΕΥΔΕΠ Περιφέρειας Αττικής τα απαι- 
τούμενα στοιχεία, προκειμένου να καταρτιστεί η δήλω¬ 
ση διαχείρισης και ετήσια σύνοψη που αναφέρεται στο 
άρθρο 125 του Καν. 1303/2013. 

27. Παρέχει στην ΕΥΔΕΠ Περιφέρειας Αττικής τα απα¬ 
ραίτητα στοιχεία για την κατάρτιση του προγραμματι¬ 
σμού των ετήσιων πιστώσεων του ΕΠ καθώς και για τις 
χρηματοδοτήσεις (διάθεση ποσών στους λογαριασμούς 
κάθε συλλογικής απόφασης) του συγχρηματοδοτούμε- 
νου σκέλους του ΠΔΕ, σύμφωνα με τις Διαδικασίες του 
ΣΔΕ. 

28. Συνεργάζεται με την ΕΥΔΕΠ Περιφέρειας Αττικής 
για την υποβολή απαντήσεων σε σχετικά πορίσματα 
ελέγχου που διενεργήθηκε στον ίδιο και σε Πράξεις 
που διαχειρίζεται, από τα αρμόδια εθνικά και κοινοτικά 
ελεγκτικά όργανα. 

29. Εξειδικεύει, όπου απαιτείται, τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους που απαιτούνται για 
τη διασφάλιση επαρκούς διαδρομής ελέγχου, κατά τα 
οριζόμενα στο άρθρο 125,παρ.4του Καν. 1303/2013 και 
σύμφωνα με τους κανόνες του Συστήματος Διαχείρισης 
και Ελέγχου. 

30. Διασφαλίζει την συλλογή και έγκαιρη καταχώρηση 
στο ΠΣΚΕ και στο ΟΠΣ, των απαραίτητων δεδομένων 
που αφορούν στις παραπάνω αρμοδιότητες διαχείρισης 
και έχει την ευθύνη για την ακρίβεια, την ποιότητα και 
πληρότητα των στοιχείων που καταχωρούνται σε αυτά 
τα πληροφοριακά συστήματα. 

31. Έχει την ευθύνη τήρησης αρχείων αντίστοιχων των 
αρμοδιοτήτων του. Τα αρχεία δύνανται να τηρούνται 
ηλεκτρονικά στο ΠΙΚΕ και στο ΟΠΣ, σύμφωνα με τις 
Διαδικασίες του ΣΔΕ. 

Άρθρο 4 

Υποχρεώσεις Ενδιάμεσου Φορέα 

Επιπροσθέτως των αρμοδιοτήτων που προσδιορί¬ 
ζονται στο άρθρο 3 της παρούσας, η «Επιτελική Δομή 
ΕΣΠΑ Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης, Τομέας Απασχόλησης και 
Κοινωνικής Οικονομίας»: Υποδιεύθυνση III ΕΦ Διαχείρι¬ 
σης Δράσεων Απασχόλησης και Κοινωνικής Οικονομίας 
αναλαμβάνει τις ακόλουθες υποχρεώσεις: 

1. Προβαίνει σε κατανομή των αρμοδιοτήτων/ καθηκό¬ 
ντων που ανατίθενται, στο εσωτερικό του, προκειμένου 
να διασφαλίζεται η τήρηση της αρχήςτου διαχωρισμού 
των καθηκόντων, ιδιαίτερα μεταξύ των διαδικασιών 
επιλογής και έγκρισης Πράξεων, επαληθεύσεων και 
πληρωμών. Στην περίπτωση δε που η «Επιτελική Δομή 
ΕΣΠΑ Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης,Τομέας Απασχόλησης και Κοι¬ 
νωνικής Οικονομίας»: Υποδιεύθυνση III ΕΦ Διαχείρισης 
Δράσεων Απασχόλησης και Κοινωνικής Οικονομίας είναι 
και Δικαιούχος στο πλαίσιο των Πράξεων που διαχειρίζε¬ 
ται, η υλοποίηση των Πράξεων θα γίνεται από Μονάδα 
διαφορετική από τη Μονάδα που είναι αρμόδια για τη 
διενέργεια των επαληθεύσεων. Υποβάλλει την ως άνω 
κατανομή αρμοδιοτήτων/ καθηκόντων στην ΕΥΔΕΠ Πε¬ 
ριφέρειας Αττικής. 

2. Ορίζει στέλεχος/ στελέχη που θα συνεπικουρούν 
την ΕΥΔΕΠ Περιφέρειας Αττικής για την Αξιολόγηση των 
κινδύνων απάτης σε σχέση με τις δράσεις που διαχειρί¬ 
ζεται ο ΕΦ, κατά τα προβλεπόμενα στο ΣΔΕ. Ο ορισμός 
του/των στελεχους/ών γίνεται με Απόφαση της «Επιτε¬ 
λικής Δομής ΕΣΠΑ Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, Τομέας Απα¬ 
σχόλησης και Κοινωνικής Οικονομίας»: Υποδιεύθυνση III 
ΕΦ Διαχείρισης Δράσεων Απασχόλησης και Κοινωνικής 
Οικονομίας και κοινοποιείται στη ΕΥΔΕΠ Περιφέρειας 
Αττικής και στην ΕΥΘΥ. 

3. Κοινοποιεί στην ΕΥΔΕΠ Περιφέρειας Αττικής, το νέο 
οργανόγραμμά του σε περίπτωση μεταβολής ή τροπο¬ 
ποίησής του, καθώς και τις ενδεχόμενες μεταβολές ή τρο¬ 
ποποιήσεις στις διαδικασίες διαχείρισης που εφαρμόζει. 

4. Δε δύναται να μεταβιβάσει τις αρμοδιότητες που 
του έχουν ανατεθεί βάσει του άρθρου 3 της παρούσας, 
σε άλλους ΕΦ, με την επιφύλαξη των άρθρων 34,37 και 
38 του Κανονισμού 1303/2013. 

5. Κοινοποιεί στην ΕΥΔΕΠ Περιφέρειας Αττικής, πρό¬ 
γραμμα ενεργειών και περιοδικές αναφορές προόδου 
στις προθεσμίες που ορίζει η ΕΥΔΕΠ και διαμορφώνει 
τεκμηριωμένες προτάσεις διορθωτικών ή/και προλη¬ 
πτικών ενεργειών, με στόχο την αποτελεσματικότερη 
και αποδοτικότερη διαχείριση και υλοποίηση του ΕΠ. 

6. Έχει την υποχρέωση να εξειδικεύσει το γενικό εγχει¬ 
ρίδιο χρήσης του Πληροφοριακού Συστήματος Διαχείρι¬ 
σης Κρατικών Ενισχύσεων (ΠΣΚΕ) που έχει εκδοθεί από 
την ΕΥΚΕ, ανάλογα με το περιεχόμενο της κάθε Πρόσκλη¬ 


σης (μέτρο ενίσχυσης) και, εφόσον απαιτείται, σύμφωνα 
με τις κατευθύνσεις της ΕΥΔΕΠ και της ΕΑΣ. Επίσης, έχει 
την υποχρέωση να παρέχει υπηρεσίες επιχειρησιακής 
υποστήριξης των χρηστών του ΠΣΚΕ (ΕιοΙρ άθεΚ) καθ' 
όλο το διάστημα υλοποίησης της Πράξης. 

7. Ενημερώνει συστηματικά το ΠΣΚΕ και το ΟΠΣ με 
τα στοιχεία προόδου εκτέλεσης των Πράξεων που δι¬ 
αχειρίζεται. 

8. Συμμορφώνεται με τις απαιτήσεις πληροφόρησης 
και επικοινωνίας που προσδιορίζονται από το Σύστημα 
Διαχείρισης και Ελέγχου, τη Διαχειριστική Αρχή και με 
τις απαιτήσεις που ορίζονται στο άρθρο 115 του Καν. 
1303/2013 για τις Πράξεις που διαχειρίζεται. 

9. Δύναται να συμμετέχει σε ομάδες της Διαχειριστικής 
Αρχής για τη διερεύνηση ενδείξεων απάτης ή/ καταγγε¬ 
λιών σύμφωνα με τα προβλεπόμενα στο ΣΔΕ. 

10. Προβαίνει στις απαραίτητες ενέργειες για τη δια¬ 
χείριση κινδύνων, σύμφωνα με τα προβλεπόμενα στο 
Σύστημα Διαχείρισης και Ελέγχου. 

11. Αποδέχεται διοικητικές και επιτόπιες επαληθεύσεις 
από την ΕΥΔΕΠ Περιφέρειας Αττικής και παρέχει σε αυ¬ 
τήν τα αναγκαία στοιχεία, προκειμένου να επιβεβαιωθεί, 
η κατά το δέοντα τρόπο άσκηση των καθηκόντων που 
έχουν ανατεθεί. 

12. Αποδέχεται επιτόπιους ελέγχους ελεγκτικών αρ¬ 
χών/ οργάνων της Ευρωπαϊκής Ένωσης ή εθνικών ελε¬ 
γκτικών αρχών, τόσο στην έδρα του όσο και στους χώ¬ 
ρους υλοποίησης των Πράξεων που διαχειρίζεται, και 
διευκολύνει τον έλεγχο, προσκομίζοντας οποιοδήποτε 
στοιχείο που αφορά στην εκτέλεση της Πράξης, εφόσον 
ζητηθούν. 

13. Έχει την ευθύνη για την εφαρμογή διορθωτικών ή / 
και προληπτικών μέτρων που τον αφορούν. 

14. Το προσωπικό του ΕΦ που απασχολείται σε δρα¬ 
στηριότητες που αφορούν στην αξιολόγηση Πράξεων, 
στις επαληθεύσεις και στις πληρωμές, καθώς και οι 
εξωτερικοί αξιολογητές/ ελεγκτές που ενδεχομένως 
αξιοποιεί για τις δραστηριότητες αυτές, υποχρεούνται 
σε υποβολή δήλωσης μη σύγκρουσης συμφερόντων. 

Άρθρο 5 

Υποχρεώσεις της Διαχειριστικής Αρχής του 

Επιχειρησιακού Προγράμματος 

Η Ειδική Υπηρεσία Διαχείρισης του Επιχειρησιακού 
Προγράμματος «ΑΤΤΙΚΗ» 2014 - 2020 (ΕΥΔΕΠ Περιφέρει¬ 
ας Αττικής) στο πλαίσιο της παρακολούθησης εφαρμο¬ 
γής της παρούσας Απόφασης από τον ΕΦ, υποχρεούται 
στην τήρηση των παρακάτω: 

1. Κοινοποιεί στον ΕΦ το Εγχειρίδιο Διαδικασιών ΣΔΕ 
2014-2020 και κάθε προσαρμογή, τροποποίηση/ ανα¬ 
θεώρησή του. 

2. Υποστηρίζει τον ΕΦ στην ορθή εφαρμογή των Δι¬ 
αδικασιών και τον ενημερώνει για τις υποχρεώσεις του 
συμπεριλαμβανομένης της τήρησης των κανόνων πλη¬ 
ροφόρησης και επικοινωνίας, τις μεθοδολογίες και τις 
διαδικασίες παρακολούθησης των δεικτών εκροών, για 
την αξιολόγηση κινδύνων απάτης, καθώς και για κάθε 
ειδικό θέμα που σχετίζεται με το ΣΔΕ. 

3. Συντονίζει και εποπτεύει συστηματικά την άσκηση 
των αρμοδιοτήτων/ καθηκόντων του ΕΦ, σύμφωνα με 
τα οριζόμενα στην παρούσα απόφαση και το Σύστημα 
Διαχείρισης και Ελέγχου, και εφόσον απαιτείται, λαμβάνει 
κατάλληλα διορθωτικά μέτρα. Έχει την τελική ευθύνη 
έναντι της Ευρωπαϊκής Επιτροπής για το ΕΠ. Στο πλαίσιο 
παρακολούθησης του ΕΦ, η ΕΥΔΕΠ Περιφέρειας Αττικής: 

3.1. Παρακολουθεί την ορθή και έγκαιρη ενημέρωση 
του ΟΠΣ με τα απαραίτητα δεδομένα υλοποίησης που 
απαιτούνται για τη χρηματοοικονομική διαχείριση και 
την επίτευξη των δεικτών, των οροσήμων και των στό¬ 
χων του πλαισίου επίδοσης, την αξιολόγηση, την παρα¬ 
κολούθηση, τις επαληθεύσεις, καθώς και τις λογιστικές 
εγγραφές για κάθε Πράξη που διαχειρίζεται. 

3.2. Εξετάζει τις σχετικές αναφορές του ΟΠΣ, προκει- 
μένου να επιβεβαιώσει την εφαρμογή του προγραμματι¬ 
σμού της «Επιτελικής Δομής ΕΣΠΑ Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, Το¬ 
μέας Απασχόλησης και Κοινωνικής Οικονομίας»: Υπο¬ 
διεύθυνση III ΕΦ Διαχείρισης Δράσεων Απασχόλησης 
και Κοινωνικής Οικονομίας, να αξιολογήσει ενδεχόμενες 
αποκλίσεις και να διαμορφώσει προτάσεις διορθωτικών 
ή/και προληπτικών ενεργειών, με στόχο την αποτελεσμα¬ 
τικότερη διαχείριση και υλοποίηση. 

3.3. Παρακολουθεί τα αποτελέσματα των επαληθεύ¬ 
σεων που διενεργούνται από την «Επιτελική Δομή ΕΣΠΑ 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης,Τομέας Απασχόλησης και Κοινωνικής 
Οικονομίας»: Υποδιεύθυνση III ΕΦ Διαχείρισης Δράσεων 
Απασχόλησης και Κοινωνικής Οικονομίας 

3.4. Παρακολουθεί τα αποτελέσματα των ελέγχων που 
διενεργούνται στην «Επιτελική Δομή ΕΣΠΑ Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης,Τομέας Απασχόλησης και Κοινωνικής Οικονομί¬ 
ας»: Υποδιεύθυνση III ΕΦ Διαχείρισης Δράσεων Απασχό¬ 
λησης και Κοινωνικής Οικονομίας από την Αρχή Ελέγχου 
και άλλα εθνικά και ευρωπαϊκά ελεγκτικά όργανα/ αρχές. 

3.5. Παρακολουθεί την εφαρμογή διορθωτικών ή / και 
προληπτικών μέτρων από την «Επιτελική Δομή ΕΣΠΑ 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Τομέας Απασχόλησης και Κοι¬ 
νωνικής Οικονομίας»: Υποδιεύθυνση III ΕΦ Διαχείρισης 


Δράσεων Απασχόλησης και Κοινωνικής Οικονομίας. 

3.6. Διενεργεί διοικητικές και επιτόπιες επαληθεύσεις 
στην «Επιτελική Δομή ΕΣΠΑ Υπουργείου Εργασίας, Κοι¬ 
νωνικής Ασφάλισης και Κοινωνικής Αλληλεγγύης, Το¬ 
μέας Απασχόλησης και Κοινωνικής Οικονομίας»: Υποδι¬ 
εύθυνση III ΕΦ Διαχείρισης Δράσεων Απασχόλησης και 
Κοινωνικής Οικονομίας, προκειμένου να επιβεβαιωθεί 
η διατήρηση της ικανότητας άσκησης των αρμοδιοτή¬ 
των/ καθηκόντων που του έχουν ανατεθεί, η διοικητική 
και δημοσιονομική ικανότητά του για τη διαχείριση του 
μέρους που του έχει εκχωρηθεί και ότι οι αρμοδιότητές 
του ασκούνται σύμφωνα μετά οριζόμενα στην παρούσα 
απόφαση και στο Σύστημα Διαχείρισης και Ελέγχου. 

3.7. Εισηγείται την τροποποίηση της παρούσας από¬ 
φασης, ιδίως ως προςτην κατανομή της ενωσιακής στή¬ 
ριξης ανά Άξονα Προτεραιότητας, θεματικό στόχο, και 
πεδίο παρέμβασης. 

3.8. Στις περιπτώσεις που η Ειδική Υπηρεσία Διαχεί¬ 
ρισης του Επιχειρησιακού Προγράμματος «ΑΤΤΙΚΗ» 
2014 - 2020 (ΕΥΔΕΠ Περιφέρειας Αττικής), διαπιστώσει 
τη μη συμμόρφωση της «Επιτελικής Δομής ΕΣΠΑ Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης, Τομέας Απασχόλησης και Κοινωνικής Οι¬ 
κονομίας»: Υποδιεύθυνση III ΕΦ Διαχείρισης Δράσεων 
Απασχόλησης και Κοινωνικής Οικονομίας με τους όρους 
της παρούσας απόφασης, εισηγείται την ανάκλησή της. 

4. Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες και τις 
επαληθεύσεις για σκοπούς πιστοποίησης. Στο πλαίσιο 
αυτό, εποπτεύει και συντονίζει πριν από κάθε αίτημα 
πληρωμής, αλλά και πριν την εκπόνηση των ετήσιων 
λογαριασμών, την πληρότητα των πληροφοριών που πα¬ 
ρέχονται από την «Επιτελική Δομή ΕΣΠΑ Υπουργείου Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης,Τομέας Απασχόλησης και Κοινωνικής Οικονομίας»: 
Υποδιεύθυνση III ΕΦ Διαχείρισης Δράσεων Απασχόλησης 
και Κοινωνικής Οικονομίας στην Αρχή Πιστοποίησης. 

Άρθρο 6 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 




Επιτελική Δομή ΕΣΠΑ Υπουργείου Εργασίας, Κοινωνικής Ασφάλισης και Κοινωνικής 

Το ποσό των 11.500.00 ευρώ συνολική χρηματοδότηση εκχωρείται χια την υλοποίηση πράξεων που εντάσσονται στις παρακάτω επενδυτικές προτεραιότητες: 

Ο φορέας «Επιτελική Δομή ΕΣΠΑ Υπουργείου Εργασίας, Κοινωνικής Ασφάλισης καί Κοινωνικής Αλληλεγγύης, 
Τομέας Απασχόλησης καί Κοινωνικής Οικονομίας»: Υποδιεύθυνση III ΕΦ Διαχείρισης Δράσεων Απασχόλησης 
καί Κοινωνικής Οικονομίας στον οποίο εκχωρείται το ποσό των 11.500.000 ευρώ συνολικής χρηματοδότησης 
αναλαμβάνει την ευθύνη εκπλήρωσης των παρακάτω δεικτών: 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 16 Νοεμβρίου 2018 
Η Περιφερειάρχης 
ΕΙΡΗΝΗ ΔΟΥΡΟΥ 



64520 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5460/06.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























